Document ID: 31983D0070

Komisijos sprendimas
1983 m. vasario 1 d.
dėl gyvūnų sveikatos reikalavimų ir veterinarinio sertifikavimo importuojant šviežią mėsą iš tam tikrų trečiųjų šalių
(83/70/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą iš trečiųjų šalių [1], ypač į jos 16 ir 28 straipsnius,
kadangi Komisijos sprendimuose 78/693/EEB [2], 78/694/EEB [3], 78/695/EEB [4], 79/238/EEB [5], 79/543/EEB [6], 79/544/EEB [7], 81/526/EEB [8], 81/545/EEB [9], 81/546/EEB [10] ir 81/547/EEB [11] yra nustatyti gyvūnų sveikatos ir veterinarinio sertifikavimo reikalavimai importuojant šviežią mėsą atitinkamai iš Argentinos, Brazilijos, Urugvajaus, Paragvajaus, Ispanijos, Čilės, Šveicarijos, Bulgarijos, Austrijos ir Jugoslavijos;
kadangi pirmiau minėtuose sprendimuose specialūs reikalavimai buvo nustatyti atsižvelgiant į Bendrijos vidaus prekybai taikytinus reikalavimus; kadangi Taryba Direktyva 82/893/EEB [12] pritarė, kad minėti reikalavimai būtų taikomi ir kitoms šalims;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Šiuo dokumentu Sprendimų 78/693/EEB, 78/694/EEB, 78/695/EEB dėl Argentinos, Brazilijos ir Urugvajaus (atitinkamai) 2 straipsniuose data "1982 m. gruodžio 31 d." pakeičiama data "1983 m. gruodžio 31 d.".
2. Šiuo dokumentu Sprendimų 78/693/EEB, 78/694/EEB, 78/695/EEB, 79/238/EEB, 79/543/EEB, 79/544/EEB ir 81/526/EEB dėl Argentinos, Brazilijos, Urugvajaus, Paragvajaus, Ispanijos, Čilės ir Šveicarijos (atitinkamai) 4 straipsniai iš dalies keičiami taip:
"4 straipsnis
Šis sprendimas nagrinėjamas iš naujo, kad būtų suderintas su Bendrijos taisyklėmis dėl snukio ir nagų ligos Bendrijoje kontrolės ir likvidavimo."
3. Šiuo dokumentu Sprendimų 81/545/EEB, 81/546/EEB ir 81/547/EEB atitinkamai dėl Bulgarijos, Austrijos ir Jugoslavijos 4 straipsniai iš dalies keičiami taip:
"4 straipsnis
Šis sprendimas nagrinėjamas iš naujo, kad būtų suderintas su Bendrijos taisyklėmis dėl snukio ir nagų ligos ir kiaulių maro Bendrijoje kontrolės ir likvidavimo."
2 straipsnis
Šis sprendimas skirtas valstybėms narėms.
Priimta Briuselyje, 1983 m. vasario 1 d.

Labels: 3
17
5
6